

**MINISTERUL SĂNĂTĂŢII**

**DIRECŢIA GENERALĂ ASISTENŢĂ MEDICALĂ ȘI SĂNĂTATE PUBLICĂ**

**S**

**E**

Nr. /

APROB,

AVIZAT, MINISTRUL SĂNĂTĂȚII

SECRETAR DE STAT PROF. UNIV. DR. ALEXANDRU RAFILA

PROF. UNIV. DR. ADRIANA PISTOL

**R E F E R A T D E A P R O B A R E**

În conformitate cu prevederile art. 41 alin.(1) din Legea nr.95/2006 privind reforma în domeniul sănătăţii, republicată, cu modificările şi completările ulterioare, pentru situaţii speciale cu implicaţii asupra sănătăţii publice, se constituie rezerva Ministerului Sănătăţii, care cuprinde medicamente, seruri, vaccinuri, dezinfectante, insecticide, dispozitive medicale, tehnologii şi dispozitive asistive şi alte materiale specifice, iar la nivelul direcţiilor de sănătate publică judeţene şi a municipiului Bucureşti, rezerva antiepidemică.

Ținând cont de prevederile alineatului (2) al aceluiaşi articol, medicamentele, serurile, vaccinurile, dezinfectantele, insecticidele, materialele sanitare, produsele tehnico-medicale, consumabilele şi alte materiale specifice cuprinse în rezerva pentru situaţii speciale, începând cu 1 septembrie 2007, constituie rezerva Ministerului Sănătăţii.

Ca urmare a faptului că Ministerul Sănătății a încheiat un Acord cadru cu DG HERA din cadrul Comisiei Europene pentru achiziția centralizată la nivel european a unei cantități de Antitoxină difterică, este necesară completarea Anexei nr. 2 la Ordinul ministrului sănătății nr. 1033/2011 pentru aprobarea Normelor metodologice de constituire, păstrare şi utilizare a Rezervei Ministerului Sănătăţii şi a Nomenclatorului de medicamente, seruri, vaccinuri, dezinfectante, insecticide, dispozitive medicale şi alte materiale specifice, cu modificările și completările ulterioare, astfel:

**“**

|  |  |  |  |
| --- | --- | --- | --- |
| **Nr. Crt.** | **Denumirea produselor sau a grupelor de produse** | **Unitatea de măsură, forma farmaceutică, concentraţia, ambalajul** | **Cantitatea necesară** |
| **…** |  |  |  |
| 1581 | ANTITOXINĂ DIFTERICĂ | sol. inj. fiole 10.000 U.I. | 100 |

Având în vedere că anumite medicamente utilizate în terapia pacienților COVID-19 pozitivi au fost eliminate din  Protocolului naţional de practică medicală privind tratamentul infecţiei cu virusul SARS-CoV-2, deoarece virusul SARS-CoV-2 a suferit mutații, iar acestea și-au pierdut eficacitatea în tratarea pacienților COVID 19-pozitivi, este necesară abrogarea următoarelor puncte: 161, 211;212; 213 din Nomenclatorul de medicamente, seruri, vaccinuri, dezinfectante, insecticide, dispozitive medicale şi alte materiale specifice, din la Ordinul ministrului sănătăţii nr.1033/2011 pentru aprobarea Normelor metodologice de constituire, păstrare şi utilizare a Rezervei Ministerului Sănătăţii şi a Nomenclatorului de medicamente, seruri, vaccinuri, dezinfectante, insecticide, dispozitive medicale şi alte materiale specifice, cu modificările şi completările ulterioare.

De asemenea, ținând cont de faptul că în acest moment vaccinurile utilizate în Covid nu nu mai fac obiectul achiziționării în Rezerva MS, se impune abrogarea punctelor: 1731, 1732, 1733, 1734 din Nomenctatorul anterior menționat:

În sensul celor menționate mai sus, Direcția generală asistență medicală și sănătate publică a elaborat proiectul de ordin alăturat, pe care, dacă sunteţi de acord, vă rugăm să-l aprobaţi în vederea publicării pe site-ul Ministerului Sănătății, la rubrica Transparență decizională.

Cu deosebită considerație,

**DIRECTOR GENERAL,**

**Dr. Amalia ȘERBAN**

**DIRECTOR GENERAL ADJUNCT,**

**Dr. Costin ILIUȚĂ**